# Bosniske pyramider

### Fra Wikipedia, den frie encyklopædi

Du har nye beskeder (forskel fra næstsidste redigering).
Udsigt til Visočica-bakken.

Bakken Visocica (43°59'20.10"N, 18°10'12.97"E) i byen Visoko i Bosnien-Hercegovina, nordvest for Sarajevo, fik i oktober 2005 international opmærksomhed, pga. påstande om at den indeholder en gammel, menneskelavet forhistorisk pyramide.

I foråret 2006 blev der angiveligt fundet yderligere fire bakker, som formodentligt også indeholder menneskelavede trinpyramider.

Fundet blev offentliggjort af Semir Osmanagić, en bosnisk forfatter og metalarbejder bosiddende i Houston. Han påstod at udgravningen involverede en internationalt hold af arkæologer fra Australien, Østrig, Bosnien, Skotland og Slovenien,[1] men flere af de navngivne arkæologer har siden sagt at de hverken har givet tilsagn og deltagelse eller har været på stedet.[2] Ugravningen blev påbegyndt i april 2006.

Efterfølgende undersøgelser foretaget af en uafhængig gruppe har ikke kunnet påvise eksistensen af en pyramide på det foreslåede sted.[3][4][5] Andre forskere har kritiseret den bosniske regering for dens støtte til pyramidehypotesen inden den var blevet bevist og alment accepteret.[6]

### [redigér] Fortolkning

Placeringen af de tre formodede pyramider, som er placeret som spidserne i en ligesidet trekant.

Osmanagić har navngivet Visocica-bakken "Piramide Sunca" (Solens pyramide) [7], mens to nærtliggende bakker, fundet via satellitfotografier og luftfotografering, er blevet kaldt "Piramida Mjeseca" (Månens pyramide) og "Piramida Zmaja" (Dragens pyramide). [8] Ifølge hans teorier er pyramiderne konstrueret af gamle illyriske Balkan-indbyggere og de er forbundne via underjordiske tunneler.

Disse formodede pyramiders toppe udgør en ligesidet trekant. [9] Der er et højdekurvebillede af den store formodede pyramide og illustration af toppenes ligesidede trekant. [10] [11]

### [redigér] Udgravninger

#### [redigér] Den formodede Solens pyramide

Den 213 meter høje Visocica-bakke er rapportet til at have en symmetrisk form. Siderne har hældninger på 45° og er positionerede i henhold til kompasretningerne (nord, syd, øst og vest). [12] Ideen om, at den er kunstigt lavet, blev offentliggjort af den bosniske forfatter Semir Osmanagić, hvis efterfølgende udgravninger ved stedet, efter eget udsagn har afdækket et indgangsplateau og tunneler, såvel som stenblokke og gammel cement, som han foreslår, engang har dækket strukturen.

Ægyptologen Aly Abd Alla Barakat fra Egyptian Mineral Resources Authority tror, at de udgravede sten på 4x1,5 meter er menneskefremstillede og afslebne på samme måde som stenene på pyramiderne i Giza. Han har også fundet samme specielle cementmateriale i 0,5 cm bredde mellem stenene som i Giza-pyramiderne. [13] [14]

#### [redigér] Den formodede Månens pyramide

I løbet af sommeren er udgravninger ved den formodede Månens pyramide påbegyndt. [15] Den er betydeligt mindre end den formodede Solens pyramide.

#### [redigér] Den formodede Dragens pyramide

Der er ikke så meget kendt endnu om den.

#### [redigér] Den formodede mindre Moder jords pyramide

Der er ikke så meget kendt endnu om den.

#### [redigér] Den formodede mindre Kærlighedens pyramide

Der er ikke så meget kendt endnu om den.

### [redigér] Kritik

Semir Osmanagićs teorier betragtes som kontroversielle af nogle akademikere, som har beskyldt ham for at fremme pseudo-videnskabelige tanker og ødelægge arkæologiske steder med sine udgravninger. Penn State Universitys professor Garrett Fagan er blevet citeret for: "De burde ikke have lov til at ødelægge ægte [historiske] steder i deres søgen efter disse vildfarelser[...] Det svarer til at nogen fik tilladelse til at fjerne Stonehenge med bulldozere, for nedenunder at kunne søge efter hemmelige rum indeholdende oldtidens visdom." [16]

Professor Anthony Harding, der er præsident for European Association of Archaeologists, mener at det eneste der blev bygget på den tid, hvor de Bosniske pyramider formodedes bygget, var skrøbelige hytter og at Europas folk på den tid stadig levede i huler og lignende. [17]

## [redigér] Kilder/referencer

1. ↑ Australian in Bosnia pyramid riddle, Sydney Morning Herald, 20. januar, 2006
2. ↑ Mark Rose, Bosnian "Pyramids" Update, Archaeology Magazine Online, 14 June, 2006
3. ↑ Pyramid No More, Sub Rosa, Issue 6, Oct 2006.
4. ↑ The great Bosnian pyramid scheme by Anthony Harding, British Archaeology November/December 2006
5. ↑ John Bohannon, [1] Mad About Pyramids], Science Magazine, 22 September 2006.
6. ↑ Declaration from the European Association of Archaeologists, 11 Dec 2006
7. ↑ Bosnian Pyramid - Visocica Hill, which is 2,300 feet high, is actually Europe's first pyramid in heart of Bosnia Citat: "...All four sides are identical with the points of the compass, facing north, south, east and west..."
8. ↑ bosnianpyramid.com: Termal Satelite Photo (NASA)
9. ↑ 15 April 2006, bosnianpyramid.com Citat: "...‘ If we connect a top of the pyramids (Sun, Moon, Dragon) by drawing a line. We can see that distance is equal. This lines are forming triangle. Sides of the triangle have equal lengths...".
10. ↑ bosnianpyramid.com: Højdekurvebillede af den store formodede pyramide
11. ↑ bosnianpyramid.com: Illustration af toppenes ligesidede trekant
12. ↑ bosnianpyramid.com: Bosnian Pyramid of Sun - med kompasretninger
13. ↑ May 18 2006, iol: Bosnian pyramids bear Giza hallmarks - expert Citat: "... "Barakat has also found the presence of a special material linking the stone blocks which is identical to that used for pyramids in Giza," he added... Also, the structures are precisely aligned with the four points of the compass...a group of the country's archaeologists and historians have dismissed Osmanagic's mission as a "farce"..."
14. ↑ 15 April 2006, bosnianpyramid.com
15. ↑ bosnianpyramid.com: Excavations begin at Bosnian Pyramid of Moon
16. ↑ Nick Hawton, Indiana Jones of the Balkans and the mystery of a hidden pyramid, Times Online, 15. april 2006 Citat: "...Experts ridicule the notion. “This is total nonsense. It’s impossible. There was no high culture in this region at that time capable of building something on this scale,” said Professor Enver Imamovic..."
17. ↑ 4. maj 2006, iol: Controversial dig sparks pyramid mania Citat: "..."Even the slightest acquaintance with archaeology would tell anyone that the only things being built in Europe at that time were flimsy huts, and a lot of people were still living in caves or rock shelters," said Professor Anthony Harding, president of the European Association of Archaeologists..."

## [redigér] Eksterne henvisninger

| Commons har billeder og/eller lyd med forbindelse til: Bosniske pyramider

- Bosnian pyramid location on Google maps
- Bosnian Pyramid – Nyheder, information og detaljer om Bosniske pyramider.
- Bosnian Pyramids – Detaljer vedrørende videnskabelig validering af fundene.
- 15 April 2006, Dig for ancient pyramid in Bosnia – BBC's dækning af fundet
- VISOKO, Bosnia-Herzegovina Apr 20, 2006 (AP), ABC News: Experts Find Evidence of Bosnia Pyramid - opdatering på den første udgravning 20. april, 2006
- Bosnian Pyramid – Bosniske pyramider.

Hentet fra "http://da.wikipedia.org../../../b/o/s/Bosniske_pyramider.html"

Kategorier: Pseudovidenskab | Forhistoriske stensætninger

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Bosanski
- Česky
- Deutsch
- English
- Español
- Suomi
- Français
- Nederlands
- ‪Norsk (bokmål)‬
- Polski
- Slovenščina
- Српски / Srpski
- Svenska